NORAKSTS

|  |  |
| --- | --- |
| 27.02.2025. | Nr.3/22 |

**PILNVAROJUMS jelgavas valstspilsētas pašvaldības iestādes “centrālā pārvalde” Finanšu departamenta vadītājam**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 10.panta pirmās daļas 21.punktu, likuma ‘Par nodokļiem un nodevām” 1.panta 5.punktu, 20.panta 3.punktu, 26.1 panta pirmās daļas 2.punktu, likumu “Par nekustamā īpašuma nodokli” un Zemesgrāmatu likuma 57.pantu

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pilnvarot Jelgavas valstspilsētas pašvaldības iestādes “Centrālā pārvalde” Finanšu departamenta vadītāju:
   1. veikt nekustamā īpašuma nodokļa administrēšanu;
   2. parakstīt un iesniegt Zemgales rajona tiesas zemesgrāmatu nodaļai nostiprinājuma lūgumu par prasības nodrošinājuma atzīmes (aizlieguma vai ķīlas atzīmes) ierakstīšanu un dzēšanu nekustamā īpašuma nodokļa parādnieka nekustamajam īpašumam.
2. Atzīt par spēku zaudējušu Jelgavas pilsētas domes 2011. gada 28. aprīļa lēmumu Nr.5/5 “Par nekustamā īpašuma nodokļa administrēšanu”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 27. februārī